stanford-oval/wikipedia huggingface dataset:
Pokémon-sarjan vihollisryhmät
Ryhmä Flare > Anime

Ryhmä Flaren jäseniä esiintyi ensi kerran animen sivutarinajaksoissa, missä he olivat värvänneet kouluttajan nimeltä Alain puolelleen keräämään megakehittymisenergiaa, uskotellen voivansa siten paranta Alainin ystävän Mairinin sairaan Chespinin. Ensimmäinen esiintyminen animen varsinaisissa jaksoissa tapahtui jaksossa Operaatio Z!, missä paljastui, että Ryhmä Flaren todellinen suunnitelma oli käyttää keräämäänsä megakehittymisenergiaa sekä legendaarista pokémonia nimeltä Zygarde tekemään maailmasta Lysandren toiveiden mukainen. Yksi Zygarde koodinimeltä Z1 pakeni Ashin ryhmän luokse ja sai lempinimen "Löllö" (engl. Squishy, jap. プニちゃん, Puni-chan). Toinen Zygarde nimeltä Z2 jäi Ryhmä Flaren vangiksi.
Jaksossa Kohti liekehtivää loppua!, Alainin voitettua Ash Kalosin Pokémon-liigan loppuottelussa, Lysandre tiedemiehineen aivopesi Z2:n rakentamallaan koneella ja lähettivät 50%-muodossaan aiheuttamaan tuhoa ympäri Lumiose Cityä. Seuraavien jaksojen aikana Lysandre paljasti Lysandre Labs -yhtiönsä vuosia sitten auttaneensa hädässä olevia ihmisiä, mutta ihmiset alkoivat vaatia heiltä yhä enemmän apua, jolloin Lysandre oli alkanut nähdä ihmiskunnan ahneena ja ilkeänä sekä päättänyt hävittää sellaisina näkemänsä ihmiset maailmasta. Alainin keräämä megakehittymisenergia oli tarkoitettu aivopesemään Zygarde ja halusi Ashin ja Greninjan palvelijoikseen valvomaan uuden maailman järjestystä, johtuen Ashin omalaatuisesta kyvystä saada Greninja muuttumaan sideilmiöllä Ash-Greninja -muotoon ilman avainkiveä ja megakiveä. Alain kuitenkin petti Lynsarden ja Ash vapautti itsensä, minkä jälkeen he kävivät taisteluun Lysandrea vastaan. Bonnie sai Löllön vapautumaan aivopesusta ja Clembot uhrasi itsensä auttaakseen Clemontia vapauttamaan Z2:n. Rakettiryhmä voitti Celosian ja Mablen ja Ash, Alain sekä Kalosin eliittinelosten jäsen Malva voittivat Lysandren. Mutta sitten Lysandre Labsin säilyttämä suuri kivi muuttui jättiläismäiseksi kopioksi Zygardesta, jonka avulla Lysandre aikoi syrjäyttää oikean Zygarden paikan Kalosin tasapainon suojelijana. Ash, Alain, Malva, Hoennin pokémon-mestari Steven Stone sekä kaikki Kalosin salijohtajat kuitenkin taistelivat vastaan, kunnes Löllö ja ihmisiin uskomaan alkanut Z2 yhdistyivät muiden Zygarde-solujen kanssa Zygarden kokonaiseen muotoon, joka tuhosi kivisen kopion ja oletettavasti tappoi Lysandren. Entisenä Ryhmä Flaren jäsenenä Malva antautui poliisille ja ilmiantoi kaikki muutkin jäsenet.
Jaksossa Vaikea valinta paljastui, että Lysandren oikeankädenmies Xerosic oli päässyt pakoon ja yritti luoda tilalle uuden Ryhmä Neo Flaren. Hän aivopesi Zygarden manipulointiin käytetyllä koneella Clemontin puolelleen. Löllön ja Z2:n avulla Ash ystävineen kuitenkin pelastaa Clemontin ja poliisi pidättää Xerosicin.
Kalloryhmä

Kalloryhmä (engl. Team Skull, jap. スカル団, Skull-dan) on katujengi, joka esiintyy peleissä Pokémon Sun ja Moon.
Kalloryhmän jäseniin kuuluu lukuisia Alolan saarihaasteissa epäonnistuneita kouluttajia. Heillä ei ollut varsinaisia päämääriä ja aiheuttavat päin pientä häiriötä ja kiusaa Alolan asukkaille. Heitä johtaa ötökkätyypin pokémoneihin erikoistunut kouluttaja nimeltä Guzma, joka vastustaa sekä Alolan vanhoja saarihaasteperinteitä että professori Kukuin suunnitelmaa perustaa Alolaan oma Pokémon-liiga. Hän pyrki tekemään itsestään Alolan vahvimman pokémon-kouluttajan varastamalla toisten kouluttajien pokémonit itselleen sekä varastamalla kaikki Alolan Z-kristallit, jotta kukaan ei voisi käyttää niitä häntä vastaan. Guzma oli aikoinaan pyrkinyt yhdeksi kapteeneista saarihaasteisiin, mutta ei onnistunut siinä ja sai Saarten suojelijoiksi (Tapu Koko, Tapu Lele, Tapu Bulu ja Tapu Fini) kutsuttujen legendaaristen pokémonien vihan niskaansa. Guzma teki yhteistyötä Lusaminen ja Aether-säätiön kanssa, koska nämä olivat ainoat häntä kunnioittaneet henkilöt.
Aether-säätiö

Aether-säätiö (engl. Aether Foundation) (jap. エーテル財団) on pokémonien hyvinvoinnista huolehtiva sekä Ultra-avaruutta ja niissä asuvia ultrapedoiksi kutsuttuja pokémoneja tutkiva järjestö, joka esiintyy peleissä Pokémon Sun ja Moon sekä peleissä Ultra Sun ja Ultra Moon. Järjestö ei teknisesti ole rikollisjärjestö, mutta peleissä sen presidentillä Lusaminella, joka oli Lillien ja Gladionin äiti, on omat tarkoitusperänsä ultrapetojen, lempinimen ”Nebby” saaneen Cosmogin sekä legendaarisen pokémonin Necrozman suhteen. Heidän päämajansa Aether-paratiisi (engl. Aether Paradise) sijaitsee keinotekoisella saarella lähellä Akala-saarta.
Sunissa ja Moonissa Lusaminella on pakkomielle ultrapedoiksi kutsuttihin Ultra-avaruudeksi kutsutussa ulottuvuudeksi asuviin pokémoneihin ja varsinkin Nihilegoon, koska hänen aviomiehensä Mohn oli kadonnut tutkiessaan sitä. Asemallaan ylpeilevä säätiön osastonjohtaja Faba oli luonut kolme keinotekoista legendaarista pokémonia nimeltä Type: Null ottelemaan ultrapetoja vastaan, mutta Gladion oli varastanut niistä yhden. Lusamine oli valmis turvautumaan jopa Kalloryhmän apuun onnistuakseen suunnitelmissaan ja hänen ja Guzman käskeminä Kalloryhmän upseeri Plumeria sekä Faba kaappasivat Lillien ja Nebbyn, minkä jälkeen Lusamine yritti käyttää Nebbyä hyväkseen avatakseen ultramadonreiän, aiheuttaen Nebbyn kehittymisen Cosmogista Cosmoemiksi. Lusamine ja Guzma astuivat ultramadonreiän läpi ja Lusamine päätti elää loppuelämänsä Ultra-avaruudessa Nihilegojen alueella. Kun pelaaja pääsee Ultra-avaruuteen Solgaleoksi tai Lunalaksi kehittyneen Nebbyn (riippuu pelistä kummaksi Cosmoem kehittyy) avukla  ja yrittää suostutella Lusaminen palaamaan takaisin, Lusamine yhdistyy yhden Nihilegon kanssa. Tämän jälkeen pelaajan on pyydystettävä Nebby otellakseen Lusaminea vastaan ja pelaajan voitettua Nebby erottaa Lusaminen ja Nihilegon toisistaan. Tultuaan järkiinsä hän muuttaa Lillien kanssa Kantoon, missä loputkin Nihilegon myrkystä poistetaan hänen elimistöstään. Faba, joka katuu myös omia tekojaan, kuitenkin alennetaan ja Lusaminen suunnitelmia alusta asti vastustanut Wicke ylennetään hänen seuraajakseen.
Ultra Sunissa ja Ultra Moonissa pelaaja ottelee Lusaminen sijasta vihamielistä Necrozmaa vastaan, joka yhdistää Nebbyn väkisin itseensä, muuttuen joko Dusk Mane -muotoon tai Dawn Wings -muotoon. Hävittyään Necrozma imee kaiken valon Alolasta ja pakenee Ultra Megalopolikseen, jossa pelaajan on voitettava Necrozma uudelleen Nebbyn vapauttamiseksi sekä palauttaakseen Necrozman alkuperäiseen hyväntahtoiseen muotoonsa Ultra Necrozmaksi. Faba puolestaan liittyy Alolan ensimmäisen Pokémon-liigan jälkeen Sateenkaarirakettiryhmään (engl. Team Rainbow Rocket), jonka Rakettiryhmän johtaja Giovanni oli luonut kokoamalla vaihtoehtoisten ulottuvuuksien versioita muiden vihollisjärjestöjen jäsenistä. Giovannin hävittyä hän yrittää salata osuutensa Sateenkaarirakettiryhmän toimintaan, mutta tuleekin vahingossa lipsauttaneeksi totuuden ja hänet alennetaan harjoittelijaksi.
Huutoryhmä

Huutoryhmä (engl. Team Yell) (jap. エール団, Yell-dan) on katujengi, joka esiintyy peleissä Pokémon Sword ja Shield.
Huutoryhmän jäsenet ovat pokémon-kouluttaja Marnien kannattajia, jotka haluavat kaikin tavoin varmistaa Marnien nousun Galarin uudeksi mestariksi. He turvautuvat likaisiin keinoihin, kuten häiriköivät tämän kilpakumppaneita otteluiden aikana, yrittävät estää ihmisiä pääsemästä saleille tai kuljetuksiin toisiin kaupunkeihin. He käyttäytyvät hillitymmin vain Marnien ollessa paikalla, koska Marnie itse ei hyväksy heidän toimintatapojaan. Myöhemmin paljastuvat, että Huutoryhmän jäsenet ovat todellisuudessa Marnien isoveljen Piersin, Spikemuthin salijohtajan, joka on erikoistunut pimeystyypin pokémoneihin, salikouluttajia. Toisin kuin Piers, salikouluttajat ottavat Marnien uran tukemisen yli-innokkaasti ja aggressiivisemmin, koska pelkäävät Spikemuthin menettävän maineensa sen vuoksi miten ränsistynyt se nykyään oli ja koska Spikemuthissa ei voinut käyttää Dynamaxia, uskoen että Marnien nousu mestariksi voisi pelastaa kaupungin maineen. Piers, joka ei ollut innostunut jatkamaan enää salijohtajana, toivoi, että Marniesta tulisi uusi salijohtaja, jos tämä epäonnistuisi mestariksi pyrkimisessä. Marnie ihailee suuresti veljeään ja uskoo tämän olevan hyvä pokémon-kouluttaja ilman Dynamaxia. Piersiä vastaan käydyn saliottelun jälkeen Piers, Marnie ja Huutoryhmä auttavat pelaajaa ja Hopia pääsemään Rose-torniin selvittämään mitä Leon, puheenjohtaja Rose ja Oleana suunnittelivat Galarin tulevaisuudelle sekä myöhemmin pysäyttämään veljekset Sordwardin ja Shielbertin.
Huutoryhmä > Anime

Huutoryhmä ensiesiintyi animessa jaksossa Ottelussa nupit kaakkoon! , jossa he tahallaan opastivat virheellisesti Ashin ja Goh’n Spikemuthiin, vaikka Ashin seuraava Maailman Kruunajaissarjan ultraluokanottelu olikin Wyndonissa. Kun Piers antoi moottoripyörällään Ashille kyydin Wyndoniin, Huutoryhmä saapui paikalle kannustamaan Ashin vastustajaksi paljastunutta Marnieta ja moittimaan Ashiä. Marnie tuomitsi heidän käytöksensä, koska halusi voittaa ottelun reilusti. Kun Marnie hävisi ottelun, he pettyivät aluksi, mutta piristyivät kuultuaan Marnien ottelutaitojen houkutelleen Spikemuthiin enemmän kouluttajia haastamaan Piersin saliotteluihin. Jaksossa Taktiikkatulva! Huutoryhmän jäseniä nähtiin lyhyesti Piersin ja Marnien kanssa katsomassa Ashin ja Leonin välistä Mestarikahdeksikkoturnauksen loppuottelua.
Macro Cosmos > Anime

Puheenjohtaja Rose nähtiin jaksossa Sinnikäs siivekäs! Wyndonin stadionilla yksityisaitiossaan taputtamassa Leonille, joka voitti maailmankruunajaissarjan ottelun Raihania vastaan. Myös Ash Ketchum ja Goh näkivät silloin Rosen ensimmäistä kertaa. Jaksossa Miekka ja kilpi: Uinuva salo! Rose, Oleana ja muut Macro Cosmoksen työntekijät yrittivät saada hallintaan Galar-hiukkasilla toimivaa voimalaitosta, jolloin lukuisat pokémonien kasvoivat hallitsemattomasti Dynamax-kokoihinsa. Rosen mielestä sivulliset uhrit olivat välttämättömiä Galarin tulevaisuuden varalta ja Oleana lähetti yhden agenteistaan seuraamaan Goh’ta ja Soniaa, jotka olivat menossa Turffieldiin etsimään tietoa Pimeimmästä päivästä, jota ilmiö suuresti muistutti. Jaksossa Miekka ja kilpi: Pimein päivä! he tapasivat Ashin ensi kertaa, kun tämä auttoi Leonia Dynamax-pokémonien rauhoittamisessa, ja Rose oli oitis vaikuttunut Ashin taidoista pokémon-kouluttajana ja pyysi ryhtyä Ashin sponsoriksi, mistä Ash kohteliaasti kieltäytyi. Samaan aikaan Goh ja Sonia olivat saaneet kuulla professori Magnolian epäilevän Rosen olevan ilmiön takana. Jaksossa Miekka ja kilpi: Ikuinen Eternatus!. Goh ja Sonia löytävät legendaaristen pokémonien, Zacianin ja Zamazentan, artefaktit, Ashin ja Leonin saadessa selville Rose osuus viimeaikaisiin tapahtumiin. Rose aikoi käyttää hiukkasten lähteenä toimivaa pokémonia, Eternatusta, ratkaistakseen Galaria uhkaavan energiakriisin, mutta tuoden samalla Galariin uuden Pimeimmän päivän. Ash haastoi itse Rosen pokémon-otteluun, Goh’n otellessa Oleanaa vastaan, Raihanin otellessa muita Macro Cosmoksen työntekijöitä vastaan, ja Leonin lähtiessä pyydystämään Eternatusta. Ash ja Goh voittivat ottelunsa Rosea ja Oleanaa vastaan, kun Ashin Riolu ja Goh’n Raboot kehittyivät Lucarioksi ja Cinderaceksi. Rose ja Oleana tarkkailivat myöhemmin Ashin, Goh’n, Zacianin ja Zamazentan taistelua Eternatusta vastaan, mutta joutuivat pakenemaan, kun hyökkäykset uhkasivat osua heihinkin.
Macro Cosmos > Twilight Wings

Macro Cosmos on esiintynyt toistuvasti Pokémon: Twilight Wings -lyhytanimaatiosarjassa. Ensimmäisessä jaksossa, Letter, puheenjohtaja Rose ja Oleana vierailivat eräässä sairaalassa, mutta juuri kun he olivat lähdössä, poika nimeltä John halusi tulla antamaan Roselle kirjeen, jossa pyysi voivansa nähdä yhden Leonin otteluista. Rose näki Johnin ja käski lentävää taksia kääntymään takaisin, jotta voisi käydä ottamassa kirjeen vastaan. Toisessa jaksossa, Training, Rose ja Oleana saivat Rose-tornissa puhelun salijohtaja Bealta, joka ilmoitti lähtevänsä saliltaan villille alueelle harjoittelemaan pokémoniensa kanssa. Jakson aikana paljastui, etteivät he olleet vielä lukeneet Johnin kirjettä, vaan se oli hautautunut kirjojen alle. Neljännessä jaksossa, Early-Evening Waves, Rose ehdotti salijohtaja Nessalle mallin uran lopettamista, jotta tämä pärjäisi paremmin salijohtajana. Myöhemmin Nessa saapui Rose-torniin ja pyysi Oleanaa kertomaan Roselle aikovansa jatkaa yhä sekä mallina että salijohtajana. Samalla Oleana vihdoin huomasi Johnin kirjeen. Viidennessä jaksossa, Assistant, Rose oli lähtenyt hoitamaan asioita ja jättänyt Macro Cosmoksen johtamisen Oleanan vastuulle. Jakson lopussa Rose palasi takaisin ja totesi Macro Cosmoksen pärjänneen poissaolostaan huolimatta. Oleana huomautti, että oli yhä asioita, joita vain Rose voisi tehdä ja ojensi tälle luettavaksi Johnin kirjeen. Kuudennen jakson, Moonlight, lopussa Leon saapui Rose-torniin, missä Rose ojensi hänelle Johnin kirjeen.
Team Star

Team Star (jap. スター団, Star-dan) on Pokémon Scarletissa Naranja-akatemian ja Pokémon Violetissa Uva-akatemian ongelmanuorten perustama järjestö. Se jakautuu viiteen erilliseen joukkueeseen, joista jokaisella on oma pomonsa. Mutta Team Starin perustaja oli tuntematon henkilö, joka käyttää koodinimeä Cassiopeia.
Team Starin jäsenten on sanottu kiusaavan muita akatemian opiskelijoita, ja akatemian johtaja Clavell on yrittänyt saada heidät lopettamaan toimintansa erottamisen ohella. Lopulta pelaaja itse yrittää päihittää joukkueiden pomot, joista jokainen antaa hävittyään yhden tähtimerkin, jotka muistuttavat salijohtajien antamia salimerkkejä. Pomoina toimivat pimeystyypin pokémoneja käyttävä Giacomo, tulityypin pokémoneja käyttävä Mela, myrkkytyypin pokémoneja käyttävä Atticus, keijutyypin pokémoneja käyttävä Ortega sekä taistelutyypin pokémoneja käyttävä Eri. Hävittyään, joukkueiden pomot paljastavat olleensa itse kiusaamisen kohteina puolitoista vuotta ennen Scarletin ja Violetin tapahtumia. Silloin tapahtui eräs skandaali, jonka seurauksena kiusaajat erosivat akatemiasta, mutta Cassiopeia otti skandaalista yksin vastuun. Mutta pian tapauksen jälkeen, koulun varajohtaja erotettiin ja entinen johtaja Harrington itse erosi akatemian muun henkilökunnan kanssa, koska eivät kyenneet lopettamaan koulukiusaamista.
Cassiopeia oli lähtenyt puoleksitoista vuodeksi vaihto-opiskelemaan Galariin, ja huolimatta tämän pyynnöistä lakkauttaa Team Star, pomot eivät halunneet lopettaa ystävyyttään. Niinpä Cassiopeia oli pyytänyt pelaajaa osallistumaan Operaatio Starfalliin, jonka tarkoitus oli päihittää pomot otteluissa. Lopulta Penny, jonka pelaaja oli aluksi pelastanut kahden Team Starin jäsenen kiusaamiselta, paljastaa itsensä Cassiopeiaksi. Pelaajan on vielä päihitettävä hänet, jotta Cassiopeia itse voisi julistaa Team Starin virallisesti lakkautetuksi. Pennyn hävittyä, Clavell (joka oli naamioitunut oppilaaksi nimeltä Clive), peruu määräyksensä lakkauttaa Team Star, ja tuomitsee sen sijaan järjestön jäsenet yhdyskuntapalveluun muuttamalla Team Starin tukikohdat koulutuskeskuksiksi.
Aiheesta muualla

Vihollisryhmät Bulbapediassa (englanniksi)
Pokémon-animen hahmoja
| --- | --- |
Päähenkilöt: Ash Ketchum Brock Misty Tracey Sketchit May Max Dawn Iris Cilan Serena Clemont Bonnie Lana Kiawe Lillie Sophocles Mallow Goh Chloe Liko Roy Dot / Nidothing
Vastustajat: Gary Oak Ritchie Harrison Drew Harley Morrison Tyson Solidad Paul Zoey Nando Kenny Conway Barry Ursula Trip Bianca Burgundy Stephan Georgia Miette Shauna Tierno Trevor Sawyer Alain Hau Gladion Leon Bea Horace
Vihollisryhmät: Rakettiryhmä Magmaryhmä Aquaryhmä Galactic-tiimi Plasmaryhmä Ryhmä Flare Kalloryhmä Macro Cosmos Huutoryhmä Etsijät
Professorit: Professori Oak Professori Ivy Professori Elm Professori Birch Professori Rowan Professori Carolina Professori Juniper Professori Sycamore Professori Kukui Professori Burnet Professori Cerise Professori Magnolia Professori Amaranth Friede
Pokémon-liiga: Salijohtajat (Kanto Orange-saaristo Johto Hoenn Sinnoh Unova Kalos Galar Paldea) Alolan kahunat mestarit ja eliittineloset
Ottelurintama: Rintamapäälliköt (Kanto ja Hoenn Johto ja Sinnoh)
Muut järjestöt: Aether-säätiö
Vaalea valloittaja

| Vaalea Valloittaja Katri Helena |
| --- | --- | --- |

Studioalbumin tiedot
 Julkaistu: 1965
 Tyylilaji: iskelmä
 Levy-yhtiö: Finlandia Records
Katri Helenan muut julkaisut
|   | Vaalea Valloittaja 1965 | Katri Helena 1966 |
Vaalea valloittaja on Katri Helenan debyyttialbumi, joka julkaistiin vuonna 1965. Sen sovitukset on tehnyt Jörgen Petersen, joka myös johtaa taustayhtyettä.
Kappaleet

Puhelinlangat laulaa – 2.25 (säv. Pentti Viherluoto, san. Aimo Viherluoto)
Kesäyö metsämökillä – 2.07 (säv. ja san. Usko Kemppi)
Kulkurien kuningas – 2.14 (Vagabond King, säv. Rudolf Friml, san. Martti Jäppilä)
Mestariletkis – 2.24 (Alles wegen Hamburg und St. Pauli, säv. Christian Bruhn, san. Juha Vainio)
Mannermaan letkis – 2.36 (säv. Jörgen Petersen, san. Lars Magnus ”Bosse” Österberg)
Letkis – 2.26 (säv. Rauno Lehtinen, san. Sauvo Puhtila)
Budapestin sillat – 2.02 (säv. trad., san. Lauri Jauhiainen)
Poikien kuvat – 2.49 (säv. Gunnar Pedersen, san. Sauvo Puhtila)
Mistä löydän ystävän? – 1.59 (säv. Rauno Lehtinen, san. Juha Vainio)
Muistan Ali Baban – 2.43 (säv. Fred Markush, san. Sauvo Puhtila)
Kesän viimeinen ilta – 2.27 (säv. Pentti Viherluoto, san. Jorma Puumalainen)
Maanantai-tango – 2.22 (säv. Jörgen Petersen, san. Juha Vainio)
Tuuliviiri – 2.25 (säv. trad., san. Sauvo Puhtila)
| n k Katri Helena |
| --- | --- |
Studioalbumit:  Vaalea valloittaja  Katri Helena  Katupoikien laulu  Paikka auringossa  Ei kauniimpaa  Kai laulaa saan  Lauluja meille kaikille  Kakarakestit  Kun kohdattiin  Paloma Blanca  Lady Love  Ystävä  Katson sineen taivaan  Sydämeni tänne jää,  Kotimaa  Minä soitan sulle illalla  Kirje sulle  On elämä laulu  Almaz  Anna mulle tähtitaivas  Lähemmäksi  Vie minut  Hiljaisuudessa  Missä oot  Leidit levyllä  Tässä tällä hetkellä  Elämänlangat  Hiljaisuudessa  Tulet aina olemaan  Valon maa  Taivaan tie  Niin on aina ollut 
Kokoelmat:  Katri Helenan parhaimmat 1  Katri Helenan kauneimmat  Parhaat päältä  28 toivotuinta levytystä  Kauneimmat rakkauslaulut  Juhlakonsertti  Laulu jää  Parhaat (Katri Helena)  20 suosikkia – Puhelinlangat laulaa  20 suosikkia – Syysunelma  20 suosikkia – Anna mulle tähtitaivas  Romanttisesti  Musiikin tähtihetkiä  Sydämeni laulut  Sydämeni laulut: neljä vuosikymmentä tähtitaivaalla  30 suosikkia  Sinivalkoinen kokoelma  Suuret suomalaiset / 80 klassikkoa
K. N. Rauhala

Kalle Nikodemus (K. N.) Rauhala (sukunimi vuoteen 1906 Fredman (1. kesäkuuta 1887 Jämsä – 22. maaliskuuta 1937 Helsinki) oli suomalainen kirjailija, toimittaja ja osuustoimintamies. Hän käytti myös nimimerkkejä Ilmari Kankari, Johannes Karma, Nikodemus ja Kaarlo Raula.
Seppä Kaarle Fredmanin ja Frederika Karamäen perheeseen Juokslahden Nuorlahden Perälän torpassa syntynyt Rauhala jäi orvoksi ollessaan kouluiässä. Lähistöllä asunut Rintalan pariskunta otti hänet kasvattilapsekseen. Rauhala kävi kansakoulun Juokslahdella ja pääsi ylioppilaaksi Jyväskylän lyseosta. Hän opiskeli Helsingin yliopistossa, valmistuen filosofian kandidaatiksi 1915 ja suorittaen sitten sekä kotimaisen että kansainvälisen osuustoimintakurssin. Jo ylioppilasaikanaa Rauhala otti osaa kansan sivistyspyrkimuksiin. Pellervo-seuran kirjallisena sihteerinä hän toimi 1916–1917, Tasavaltalaisen keskusjärjestön sihteerinä 1918–1919, edistyspuolueen kirjallisena sihteerinä vuodesta 1921 ja samaan aikaan osuusliike Elannon valistusasioiden hoitajana.
Rauhala oli toimittajana Helsingin Sanomissa sekä päätoimittajana Ylioppilaslehdessä ja Maaseudun Tulevaisuudessa. Hän oli 15 vuotta Elanto-lehden päätoimittajana ja samaan aikaan myös eduskunnan pankkivaltuuskunnan sihteerinä. Rauhala kirjoitti käsikirjoituksen elokuvaan Herra Elanto (1930) yhdessä Erkki Karun kanssa.
Rauhalan vuonna 1931 kirjailijanimellä Johannes Karma julkaisema Lembitu-näytelmä kuului vuonna 1933 Viron molempien päänäyttämöiden, Tallinnan Estonia-teatterin ja Tarton Vanemuine-teatterin ohjelmistoon.
Rauhalan puoliso vuodesta 1914 oli Hilda Isännäinen.
Teokset

Isättömän äiti : kaksinäytöksinen näytelmä. Kirja, Helsinki 1912 (nimimerkillä Kaarlo Raula)
Nuottamiehiä : 2-näytöksinen näytelmä. Kirja, Helsinki 1917 (nimimerkillä Kaarlo Raula)
Maalaissivistyksen kohottamisesta. Edistysseurojen kustannus, Helsinki 1918
Ulko- ja sisäpoliittisia kuvia. Karjalan kirjallisuuden ystävät, Viipuri 1918
Totuutta tavoittamassa : vuoropuhelua politiikasta. Edistysseurojen kustannus, Helsinki 1919 (nimimerkillä Nikodemus)
Verotuskysymys : selostusta ja arvostelua. Edistysseurojen kustannus, Helsinki 1919
Bolshevismi ja olot Venäjällä. Edistysseurojen kustannus, Helsinki 1920
Suojelustullit vaiko vapaakauppa : uuden tullitariffin ja eritoten maataloustullien arvostelua. Edistysseurojen kustannus, Helsinki 1920
Kolmen vuoden taipaleelta : eri puolueiden poliittinen tili hallitusmuotokysymyksen, rauhankysymyksen, armahduksen, oppivelvollisuusasiain ja rahasääntöoikeustaistelun valossa. Edistysseurojen kustannus, Helsinki 1921 (nimimerkillä Ilmari Kankari)
Maailman loppu : romaani ankarasta elämästä avaruudessa. WSOY 1921 (nimimerkillä Johannes Karma)
Englannin talouselämä Napoleonin sotien aikana ja jälkeen. Omakustanne, Helsinki 1922
Jokamiehen valtio-oppi. WSOY 1924
Maailman suurinta tuhlausta. WSOY 1924
Osuuskauppaopin perusteet. WSOY 1924
Viittavälin vaihtuessa : piirteitä Suomen osuuskauppaliikkeestä yleensä ja Elannosta erikseen. Elanto, Helsinki 1925
Uusi avaruusasuntomme : kansantajuinen esitys Einsteinin suhteellisuusopista. Otava 1925
Isänmaan kirja, osa 1: Maa ja kansa. WSOY 1926
Isänmaan kirja, osa 2: Talous. WSOY 1926
Piirteitä Helsingin historiasta 1550-1812, Helsingin kaupungin historiallisen museon julkaisuja 1. Helsinki 1926
Osuuskauppojen vaikutus hintoihin Suomessa. Kulutusosuuskuntien Keskusliitto, Helsinki 1927
Isänmaan kirja, osa 3: Yhteiskunta. WSOY 1927
Isänmaankirja, osa 4: Sivistys. WSOY 1928
Elanto 25 vuotta 1905-1930. Elanto, Helsinki 1930
Kansakoulun raittiusoppi. Maalaiskuntien liitto, Helsinki 1930
Hyvä tuli mummun kantapäästä : 2-näytöksinen huvinäytelmä. WSOY 1931 (nimimerkillä Nikodemus)
Lembitu : viisi näytöstä : (7 kuvaelmaa). WSOY 1931 (nimimerkillä Johannes Karma)
Nykyajan kolmikymmenvuotinen sota. WSOY 1931
Isättömän äiti : kolminäytöksinen näytelmä. WSOY 1933 (nimimerkillä Johannes Karma)
Pieni yhteiskuntaoppi : kansakoulun jatko-opetuksen oppikirja. WSOY 1933
Tutkijan sana : (mitä kansantalouden tutkijat ovat sanoneet osuustoiminnasta) Kulutusosuuskuntien Keskusliitto, Helsinki 1933
Naamioitu peto. Kulutusosuuskuntien Keskusliitto, Helsinki 1934 (nimimerkillä Mies, joka pelkäsi velkaa)
Politiikan voimamiehiä. WSOY 1934 (nimimerkillä Johannes Karma)
Tarvitaanko osuuskauppoja? Elanto, Helsinki 1935
Aiheesta muualla

Vapaasti ladattavia K. N. Rauhalan e-kirjoja Projekti Lönnrotilta sekä Project Gutenbergiltä
K. N. Rauhala : "Maailman mahtavin näyttely". Kirje ja kuvia Wembleyn näyttelystä, Suomen Kuvalehti, 06.09.1924, nro 36, s. 9, Kansalliskirjaston digitaaliset aineistot
K. N. Rauhala : Suomalaisten kansojen muinaisen murhenäytelmän tanterilla. Kirje Virosta, Helsingin Sanomat, 08.08.1929, nro 211, s. 6, Kansalliskirjaston digitaaliset aineistot
K. N. Rauhala : Piirteitä Saarenmaalta. Kirje Virosta, Helsingin Sanomat, 09.08.1929, nro 212, s. 9, Kansalliskirjaston digitaaliset aineistot
K. N. Rauhala : Naapurin ja sukulaisen olosta ja elosta. Hiukan politiikkaa ja muita tuumiskeluja. Tere joudu! Kirje Virosta, Helsingin Sanomat, 16.08.1929, nro 219, s. 8, Kansalliskirjaston digitaaliset aineistot
Johannes Karma : Tusina pölyhiukkasia neliökilometrillä eli Etu-Töölön kokoisella tyhjällä alalla. Niin tyhjä on maailman avaruus, Helsingin Sanomat, 14.03.1935, nro 71, s. 4, Kansalliskirjaston digitaaliset aineistot
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO)